Sur Editur, Ġbidt l-attenzjoni kemm-il darba fuq din l-imbierka triq, imma dejjem waqet fuq widnejn torox. Din it-triq, li hija l-iktar triq traffikuża f'Malta, tant isiru abbuzi li impossibli li l-ġustizzja tlaħħaq mal-kontravenzjonijiet. L-iktar waħda hija d-double parking. Ċertu sewwieqa jiġu jaqgħu u jqumu jekk jostakolawx il-karreġġjata biex jidħlu jixtru. F'din it-triq traffikuża hemm żewġ ħwienet partikolari li jbigħu l-ħobż li, sfortunatament, qed jikkaġunaw dan il-periklu kollu. Jien nissuġġerixxi li quddiem dawn il-ħwienet għandu jkun hemm parkeġġi vojta għal tliet karozzi biex it-trakkijiet tal-merċa jkollhom post fejn iħottu. Meta tkellimt ma' gwardjan lokali fuq din il-problema qalli: "Kultant nagħlqu għajnejna." Mela stenna diżgrazzja oħra! IrrEsponsabBiltà, IL-FGURA